Actualizarea nevoilor estimate, a veniturilor alocate și a creditelor pentru cheltuieli agricole. În plus față de evoluția factorilor de piață, SR nr. 2/2016 cuprinde și impactul deciziilor adoptate în sectorul agricol de la prezentarea, în mai 2015, a proiectului de buget (PB) 2016, precum și alte propuneri cu potențial efect semnificativ în cursul exercițiului bugetar. Ținând seama de veniturile suplimentare alocate FEGA, rezultatul net pentru rubrica 2 reprezintă o scădere cu 477,3 milioane EUR a creditelor de angajament și de plată.

Totalul creditelor solicitate pentru rubrica 2 în 2016 este estimat deci la 62 616,1 milioane EUR. Rămâne astfel o marjă de 1 645,9 milioane EUR în credite de angajament sub plafonul corespunzător al CFM. Prin modificările propuse în prezenta scrisoare rectificativă comparativ cu PB 2016, marja crește cu 488,3 milioane EUR, din care 477,3 milioane EUR de la titlul 05 (Agricultură) și 11 milioane EUR din acordurile de parteneriat în domeniul pescuitului sustenabil (APPS) de la titlul 11 (Afaceri maritime și pescuit). Creditele de plată sunt revizuite în SR nr. 2/2016 cu aceeași sumă ca și creditele de angajament.

În SR nr. 2/2016, cuantumul creditelor pentru cheltuieli agricole finanțate din FEGA este de 42 360,3 milioane EUR și se situează astfel sub soldul net disponibil pentru cheltuielile FEGA în 2016 („subplafonul net”), și anume 43 949,3 milioane EUR. În pofida unei creșteri a nevoilor FEGA cu 630,7 milioane EUR, creditele FEGA sunt reduse în comparație cu PB 2016, întrucât această creștere este mai mult decât compensată prin veniturile suplimentare alocate pentru FEGA (+ 1 138,0 milioane EUR).

Aceste măsuri temporare suplimentare de 698,0 milioane EUR vor intra în principal sub incidența FEGA (668,0 milioane EUR), cu excepția distribuirii de produse lactate ca reacție imediată la crize umanitare (30 de milioane EUR).

Unele dintre aceste măsuri pot avea efecte și asupra cheltuielilor din 2017, în funcție de modalitățile lor finale și de data la care statele membre prezintă Comisiei declarația în cadrul gestiunii partajate a FEGA. În plus, în tabelul de mai sus nu este inclusă suma de 30 de milioane EUR care va fi adăugată în următoarea cerere de propuneri, a cărei lansare este planificată pentru începutul anului 2016 în vederea intensificării activităților de promovare a produselor lactate și a cărnii de porc în țările terțe, deoarece efectele financiare ale acestei sume se vor manifesta începând cu anul 2017.

Ajutoare cu caracter temporar și excepțional pentru producătorii de lapte sub formă de pachete financiare naționale [Regulamentul delegat (UE) 2015/xx al Comisiei, în curs de elaborare]

Suma veniturilor alocate, preconizată a fi disponibilă în 2016, crește de la 1 702 milioane EUR în PB 2016 la 2 840 de milioane EUR (+ 1 138 de milioane EUR). Această creștere rezultă din veniturile mai mari obținute din prelevarea suplimentară aplicată producătorilor de lapte (+ 369 de milioane EUR), conform notificărilor statelor membre cu privire la depășirea cantităților de referință în ultimul an al cotei de lapte (2014/2015), și din estimările actualizate ale sumelor din deciziile privind verificarea și închiderea conturilor (+ 25 de milioane EUR) și ale sumelor rezultate din corecția neregulilor (- 6 milioane EUR). În plus, SR nr. 2/2016 include o reportare preconizată a veniturilor alocate din 2015 în 2016 (+ 750 de milioane EUR). Aceasta nu a fost inclusă în PB 2016, deoarece, la momentul respectiv, era prea devreme pentru a formula o ipoteză solidă privind execuția FEGA în 2015. În plus, întrucât rezerva pentru situații de criză în agricultură (433 de milioane EUR) nu va fi solicitată în 2015, creditele neutilizate vor fi reportate pentru rambursarea fermierilor vizați de disciplina financiară în 2016

Ca urmare a acestor actualizări, pentru a acoperi nevoile FEGA în 2016 sunt necesare credite de angajament în valoare de 42 360,3 milioane EUR, care includ suma de 441,6 milioane EUR destinată Rezervei pentru situații de criză în sectorul agricol. Ca și în cazul PB 2016, această sumă globală continuă să se situeze sub subplafonul net al FEGA de 43 949,3 milioane EUR, ceea ce înseamnă că mecanismul de disciplină financiară se va aplica numai pentru a se stabili rezerva pentru situații de criză în agricultură pentru 2016.

2.2.2Observații detaliate

05 02 —Îmbunătățirea competitivității sectorului agricol prin intervenții pe piețele agricole (credite + 458,3 milioane EUR)

(milioane EUR, sume rotunjite, prețuri curente) Intervenții pe piețele agricole Proiectul de buget 2016 Scrisoarea rectificativă

nr. 2/2016 Proiectul de buget 2016

(inclusiv SR nr. 2/2016) Nevoi 2 614,7 +658,3 3 273,0 -Estimări ale veniturilor alocate disponibile în 2016 400,0 +200,0 600,0 Creditele solicitate 2 214,7 + 458,3 2 673,0

În total, nevoile pentru măsurile de intervenție pe piețele agricole cresc cu 658,3 milioane EUR în comparație cu PB 2016. Întrucât veniturile alocate preconizate a fi disponibile pentru capitolul 05 02 (în valoare de 600,0 milioane EUR) sunt cu 200 milioane EUR mai mari decât în PB 2016, creditele solicitate în SR nr. 2/2016 se majorează cu 458,3 milioane EUR.

Principalele modificări sunt prezentate în continuare.

Pentru fructe și legume, nevoile estimate în cazul fondurilor operaționale pentru organizațiile de producători (postul bugetar 05 02 08 03) sunt mai mari (+ 111,0 milioane EUR) decât cele preconizate în PB 2016. Din evaluarea actualizată a absorbției efective a măsurilor și din cifrele ușor revizuite pentru planurile naționale, luând în considerare și impactul financiar estimat al posibilei rambursări parțiale de la bugetul UE a asistenței financiare naționale acordate de unele state membre, rezultă numai o modificare minoră (- 2,7 milioane EUR). Cea mai mare variație (+ 113,7 milioane EUR) corespunde impactului financiar al prelungirii măsurilor de criză temporare (măsurile de retragere în vederea distribuirii gratuite și în alte scopuri, de nerecoltare sau recoltare înainte de coacere, precum și de intensificare a promovării pentru fructe și legume) adoptate de către organizațiile de producători, în plus față de programele lor anuale normale. Se estimează că va fi necesară o sumă suplimentară de 77,3 milioane EUR pentru aceleași măsuri de criză luate de producătorii care nu sunt membri ai unor astfel de organizații de producători recunoscute și care vor fi finanțate din postul bugetar 05 02 08 99 (alte măsuri pentru fructe și legume). În total, impactul financiar al acestei prelungiri este estimat la 191 milioane EUR. În plus, în SR nr. 2/2016 se propune o ușoară revizuire în scădere (­ 10 milioane EUR) a ajutoarelor pentru grupurile de producători recunoscute preliminar (postul bugetar 05 02 08 11), pe baza celor mai recente informații referitoare la execuția provizorie din 2015.

În sectorul vitivinicol se propune reducerea cu 8 milioane EUR a creditelor pentru finanțarea programelor naționale de sprijin, postul bugetar 05 02 09 08, în timp ce creditele pentru măsurile de promovare a produselor agricole, postul bugetar 05 02 10 01, sunt majorate cu 6 milioane EUR, pentru a ține seama de cele mai recente date referitoare la execuția ambelor măsuri. În PB 2016 era inclusă deja suma de 13,5 milioane EUR pentru măsuri de promovare, sumă calculată pe baza estimării impactului financiar în 2016 al unei cereri de propuneri specifice pe care Comisia a lansat-o deja în 2015 pentru a încuraja reorientarea exporturilor după închiderea pieței ruse. Se prevede intensificarea în continuare a activităților de promovare în țări terțe, în special ca urmare a situației actuale de pe piața produselor lactate și a cărnii de porc, însă impactul financiar al unei sume suplimentare de 30 de milioane EUR în următoarea cerere de propuneri care urmează să fie lansată la începutul anului 2016 va fi reflectat cel mai devreme în bugetul pentru 2017 (rambursarea cheltuielilor efectiv suportate de statele membre după realizarea diferitelor proiecte).

În ceea ce privește alte produse vegetale/măsuri (articolul bugetar 05 02 11), în SR nr. 2/2016 sunt actualizate estimările utilizării plafoanelor pentru regiunile POSEI, din care rezultă o ușoară majorare a creditelor (+ 1,0 milioane EUR) pentru măsurile de sprijinire a pieței finanțate de la postul bugetar 05 02 11 04.

Cele mai ample modificări propuse în SR nr. 2/2016 pentru măsurile agricole se referă la lapte și produse lactate (articolul bugetar 05 02 12), cu o majorare de 478 de milioane EUR, din care 30 de milioane EUR sunt prevăzute pentru distribuirea de produse lactate în cadrul asistenței acordate de UE țărilor terțe sub formă de ajutor umanitar (a se vedea secțiunea 2.3 de mai jos). Toate sumele suplimentare sunt necesare pentru noi măsuri extraordinare de sprijinire a sectorului, acesta fiind, alături de sectorul fructelor/legumelor și de sectorul cărnii de porc, cel mai afectat de embargoul rus asupra importurilor UE. În plus, prețurile producătorilor din UE sunt supuse presiunii exercitate de creșterea puternică a producției înregistrate în UE în primele luni după încetarea sistemului cotei de lapte (la sfârșitul lunii martie 2015) și de scăderea cererii pe piețele mondiale. Parțial, creditele suplimentare (+ 28 de milioane EUR) sunt necesare pentru continuarea și consolidarea operațiunilor de depozitare, din care + 14 milioane EUR pentru lapte praf degresat la postul bugetar 05 02 12 02, + 4 milioane EUR pentru unt la postul 05 02 12 04 și + 10 milioane EUR pentru brânzeturi la postul bugetar 05 02 12 99. Cea mai mare sumă (+ 420 de milioane EUR) este propusă pentru acordarea de ajutoare cu caracter excepțional și temporar sub formă de pachete financiare unice, pentru care statele membre vor avea o flexibilitate considerabilă să dirijeze sprijinul către fermierii afectați în mod deosebit.

Comisia propune majorarea cu 33 de milioane EUR a creditelor pentru articolul bugetar 05 02 15 (carne de porc, ouă și carne de pasăre, apicultură și alte produse de origine animală). O sumă mică de 1 milion EUR este destinată apiculturii (postul bugetar 05 02 15 06), ceea ce reflectă noi îmbunătățiri în punerea în aplicare a programelor naționale. O sumă suplimentară de 3 milioane EUR este necesară pentru postul bugetar 05 02 15 02 în vederea acoperirii plăților reziduale pentru schema de depozitare privată a cărnii de porc, care a fost deschisă timp de câteva săptămâni în primăvara anului 2015. În SR nr. 2/2016 se propune, de asemenea, o sumă suplimentară de 29 de milioane EUR pentru depozitarea privată a cărnii de porc în cazul în care evoluțiile prețurilor de pe piață ar necesita deschiderea unei noi scheme.

05 03 — Plăți directe care vizează contribuția la veniturile fermelor, limitarea variabilității acestora și îndeplinirea obiectivelor privind mediul și schimbările climatice (credite - 950,6 milioane EUR)

(milioane EUR, sume rotunjite, prețuri curente) Plăți directe Proiectul de buget 2016 Scrisoarea rectificativă

nr. 2/2016 Proiectul de buget 2016

(inclusiv SR nr. 2/2016) După disciplina financiară (inclusiv creditele destinate „rezervei pentru situații de criză în sectorul agricol”) Nevoi 41 838,3 -12,6 41 825,7 - Estimări ale veniturilor alocate disponibile în 2016 1 302,0 +938,0 2 240,0 Creditele solicitate 40 536,3 -950,6 39 585,7

Față de PB 2016, creditele solicitate pentru capitolul 05 03 au fost revizuite în scădere cu 950,6 milioane EUR. Această modificare se datorează, în principal, volumului mai ridicat de venituri alocate la postul 05 03 01 10 Schema de plată de bază, pentru care nevoile estimate sunt neschimbate față de PB 2016. Mica scădere a nevoilor (- 12,6 milioane EUR) este efectul unor modificări minore la câteva posturi bugetare, efectuate pentru a se ține seama de actualizarea estimărilor bugetare: - 18,0 milioane EUR pentru postul 05 03 01 01 „Schema de plată unică”, + 1,0 milion EUR pentru postul 05 03 01 02 „Schema de plată unică pe suprafață”, + 6,0 milioane EUR pentru postul 05 03 02 40 „Plata specifică pentru cultura de bumbac”, - 1,0 milion EUR pentru postul 05 03 02 60 „Sprijinul cuplat facultativ” și - 0,6 milioane EUR pentru postul 05 03 02 99 „Alte plăți directe”.

05 07 Auditarea cheltuielilor agricole finanțate din Fondul european de garantare agricolă (FEGA) (credite – 15,0 milioane EUR)

(milioane EUR, sume rotunjite, prețuri curente) Auditul cheltuielilor agricole Proiectul de buget 2016 Scrisoarea rectificativă

nr. 2/2016 Proiectul de buget 2016

(inclusiv SR nr. 2/2016) 05 07 01 06 — Cheltuieli pentru corecțiile financiare efectuate în favoarea statelor membre în urma deciziilor privind închiderea conturilor exercițiilor financiare precedente în ceea ce privește gestiunea partajată, declarate în cadrul FEOGA, secțiunea „Garantare” (măsuri anterioare), și în cadrul FEGA 35,0 -15,0 20,0 Total 35,0 -15,0 20,0

Creditele pentru articolul bugetar 05 07 01 06 „Corecțiile financiare efectuate în favoarea statelor membre în urma deciziilor privind închiderea conturilor” pot fi reduse cu 15,0 milioane EUR pentru a se ține seama de actualizarea estimărilor bugetare ca urmare a execuției provizorii din 2015.

2.3Alte cheltuieli agricole în afara FEGA

În cadrul măsurilor de urgență menite să restabilească echilibrul pieței în sectorul produselor lactate din UE, o sumă de 30 de milioane EUR va fi destinată distribuirii de produse lactate originare din UE în cadrul asistenței acordate de UE țărilor terțe sub formă de ajutor umanitar. Măsura este considerată excepțională și unică și va fi pusă în aplicare împreună cu organizații internaționale care își desfășoară activitatea în domeniul ajutorului umanitar. Suma va fi finanțată de la un nou post bugetar propus, 05 02 12 09 Distribuirea de produse lactate ca reacție imediată la crizele umanitare, titlul 05, dar în afara FEGA. Comisia o va pune în aplicare în temeiul Regulamentului (CE) nr. 1257/96 al Consiliului din 20 iunie 1996 privind ajutorul umanitar.